CELEX: 32014D0905
Language: el
Date: 2014-12-11 00:00:00
Title: 2014/905/ΕΕ: Εκτελεστική απόφαση της Επιτροπής, της 11ης Δεκεμβρίου 2014 , για την έγκριση της διάθεσης στην αγορά του συμπολυμερούς μεθυλοβινυλαιθέρα — μηλεϊνικού ανυδρίτη ως νέου συστατικού τροφίμων σύμφωνα με τον κανονισμό (ΕΚ) αριθ. 258/97 του Ευρωπαϊκού Κοινοβουλίου και του Συμβουλίου [κοινοποιηθείσα υπό τον αριθμό C(2014) 9333]

13.12.2014   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 358/47
            
         ΕΚΤΕΛΕΣΤΙΚΉ ΑΠΌΦΑΣΗ ΤΗΣ ΕΠΙΤΡΟΠΉΣ
   της 11ης Δεκεμβρίου 2014
   για την έγκριση της διάθεσης στην αγορά του συμπολυμερούς μεθυλοβινυλαιθέρα — μηλεϊνικού ανυδρίτη ως νέου συστατικού τροφίμων σύμφωνα με τον κανονισμό (ΕΚ) αριθ. 258/97 του Ευρωπαϊκού Κοινοβουλίου και του Συμβουλίου
   
      
         [κοινοποιηθείσα υπό τον αριθμό C(2014) 9333]
      
   
   (Το κείμενο στην αγγλική γλώσσα είναι το μόνο αυθεντικό)
   
      (2014/905/ΕΕ)
   
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 258/97 του Ευρωπαϊκού Κοινοβουλίου και του Συμβουλίου, της 27ης Ιανουαρίου 1997, σχετικά με τα νέα τρόφιμα και τα νέα συστατικά τροφίμων (1), και ιδίως το άρθρο 7,
   Εκτιμώντας τα ακόλουθα:
   
               (1)
            
            
               Στις 30 Ιουνίου 2008 η εταιρεία Reading Scientific Services Ltd. υπέβαλε αίτηση στις αρμόδιες αρχές των Κάτω Χωρών για τη διάθεση στην αγορά του συμπολυμερούς μεθυλοβινυλαιθέρα — μηλεϊνικού ανυδρίτη ως νέου συστατικού τροφίμων προκειμένου να χρησιμοποιηθεί στη βάση τσίκλας μασήματος.
            
         
               (2)
            
            
               Στις 14 Ιουλίου 2011 η αρχή που είναι αρμόδια για την αξιολόγηση των τροφίμων στις Κάτω Χώρες εξέδωσε την αρχική της έκθεση αξιολόγησης. Στην εν λόγω έκθεση κατέληγε στο συμπέρασμα ότι το συμπολυμερές μεθυλοβινυλαιθέρα — μηλεϊνικού ανυδρίτη πληροί τα κριτήρια που ορίζονται στο άρθρο 3 παράγραφος 1 του κανονισμού (ΕΚ) αριθ. 258/97.
            
         
               (3)
            
            
               Στις 18 Αυγούστου 2011 η Επιτροπή διαβίβασε την αρχική έκθεση αξιολόγησης στα υπόλοιπα κράτη μέλη.
            
         
               (4)
            
            
               Διατυπώθηκαν αιτιολογημένες αντιρρήσεις εντός της προθεσμίας 60 ημερών που ορίζει το άρθρο 6 παράγραφος 4 πρώτο εδάφιο του κανονισμού (ΕΚ) αριθ. 258/97.
            
         
               (5)
            
            
               Στις 12 Ιουνίου 2012 η Επιτροπή ζήτησε από την Ευρωπαϊκή Αρχή για την Ασφάλεια των Τροφίμων (EFSA) να προβεί σε επιπρόσθετη αξιολόγηση του συμπολυμερούς μεθυλοβινυλαιθέρα — μηλεϊνικού ανυδρίτη ως συστατικού τροφίμων, σύμφωνα με τον κανονισμό (ΕΚ) αριθ. 258/97.
            
         
               (6)
            
            
               Στις 10 Οκτωβρίου 2013 η EFSA εξέδωσε επιστημονική γνώμη για την ασφάλεια του συμπολυμερούς μεθυλοβινυλαιθέρα — μηλεϊνικού ανυδρίτη ως νέου συστατικού τροφίμων (συστατικό βάσης τσίκλας μασήματος) (2), στην οποία κατέληγε στο συμπέρασμα ότι το εν λόγω συμπολυμερές είναι ασφαλές για τις προτεινόμενες χρήσεις και για τα προτεινόμενα επίπεδα χρήσης.
            
         
               (7)
            
            
               Στη γνώμη της EFSA διατυπώνονται επαρκείς λόγοι για την εξαγωγή του συμπεράσματος ότι το συμπολυμερές μεθυλοβινυλαιθέρα — μηλεϊνικού ανυδρίτη πληροί τα κριτήρια που ορίζονται στο άρθρο 3 παράγραφος 1 του κανονισμού (ΕΚ) αριθ. 258/97 όσον αφορά την προτεινόμενη χρήση και τα προτεινόμενα επίπεδα χρήσης στη βάση τσίκλας μασήματος.
            
         
               (8)
            
            
               Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης επιτροπής φυτών, ζώων, τροφίμων και ζωοτροφών,
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Το συμπολυμερές μεθυλοβινυλαιθέρα — μηλεϊνικού ανυδρίτη, όπως ορίζεται στο παράρτημα, επιτρέπεται να διατεθεί στην αγορά της Ένωσης ως νέο συστατικό τροφίμων προκειμένου να χρησιμοποιηθεί στη βάση τσίκλας μασήματος σε ποσοστό 2 % κατ' ανώτατο όριο στο τελικό προϊόν τσίκλας μασήματος.
   Άρθρο 2
   Ο ορισμός της νέας βάσης τσίκλας μασήματος που εγκρίνεται με την παρούσα απόφαση στην επισήμανση του τροφίμου που την περιέχει είναι: «βάση τσίκλας μασήματος (που περιέχει συμπολυμερές μεθυλοβινυλαιθέρα — μηλεϊνικού ανυδρίτη)» ή «βάση τσίκλας μασήματος (που περιέχει CAS αριθ. 9011-16-9)»
   Άρθρο 3
   Η παρούσα απόφαση απευθύνεται στην εταιρεία Reading Scientific Services Ltd. The Lord Zuckerman Research Centre, Whiteknights Campus, Pepper lane, Reading, RG6 6LA, Ηνωμένο Βασίλειο.
   
      Βρυξέλλες, 11 Δεκεμβρίου 2014.
      
         
            Για την Επιτροπή
         
         Vytenis ANDRIUKAITIS
         
            Μέλος της Επιτροπής
         
      
   
   
      (1)  ΕΕ L 43 της 14.2.1997, σ. 1.
   
      (2)  EFSA Journal 2013· 11(10):3423.
   
      ΠΑΡΑΡΤΗΜΑ
      ΠΡΟΣΔΙΟΡΙΣΜΟΣ ΣΥΜΠΟΛΥΜΕΡΟΥΣ ΜΕΘΥΛΟΒΙΝΥΛΑΙΘΕΡΑ — ΜΗΛΕΪΝΙΚΟΥ ΑΝΥΔΡΙΤΗ
      
         Ορισμός:
      
      Το συμπολυμερές μεθυλοβινυλαιθέρα — μηλεϊνικού ανυδρίτη είναι άνυδρο συμπολυμερές μεθυλοβινυλαιθέρα — μηλεϊνικού ανυδρίτη.
      
         Συντακτικός τύπος:
      
      
         
      
         Περιγραφή: Λευκή έως υπόλευκη σκόνη ελεύθερης ροής.
      
         Ταυτοποίηση:
      
      
                  Αριθ. CAS
               
               
                  9011-16-9
               
            
         Καθαρότητα:
      
      
                  Τιμή ελέγχου καθαρότητας
               
               
                  Τουλάχιστον 99,5 % σε ξηρά ύλη
               
            
                  Ειδικό ιξώδες (1 % MEK)
               
               
                  2-10
               
            
                  Υπόλειμμα μεθυλοβινυλαιθέρα
               
               
                  Έως 150 ppm
               
            
                  Υπόλειμμα μηλεϊνικού ανυδρίτη
               
               
                  Έως 250 ppm
               
            
                  Ακεταλδεΰδη
               
               
                  Έως 500 ppm
               
            
                  Μεθανόλη
               
               
                  Έως 500 ppm
               
            
                  Διλαυροϋλο-υπεροξείδιο
               
               
                  Έως 15 ppm
               
            
                  Ολικά βαρέα μέταλλα
               
               
                  Έως 10 ppm
               
            
         Μικροβιολογικά κριτήρια:
      
      
                  Ολικός αριθμός αερόβιων μικροοργανισμών
               
               
                  Έως 500 CFU/g κατ' ανώτατο όριο
               
            
                  Ζυμομύκητες
               
               
                  Έως 500 CFU/g κατ' ανώτατο όριο
               
            
                  Escherichia coli
               
               
                  Αρνητική δοκιμή
               
            
                  
                     Salmonella spp.
               
               
                  Αρνητική δοκιμή
               
            
                  Staphylococcus aureus
               
               
                  Αρνητική δοκιμή
               
            
                  Pseudomonas aeruginosa
               
               
                  Αρνητική δοκιμή